321.01 REGOLAMENTI DWAR APPLIKAZZJONI GĦALL-ĦRUĠ TA’ WARR ANT L-AVVIŻ LEGALI 131 tal-1990, kif emendat bl-Avviżi Legali 119 tal-1997, 424 tal-2007 u 101 tal-2010. L-AVVIŻ LEGALI 131 tal-1990, kif emendat bl-Avviżi Legali 119 tal-1997, 424 tal-2007 u 101 tal-2010. 1. Titolu. It-titolu ta’ dawn ir-regolamenti hu Regolamenti dwar Applikazzjoni għall-Ħruġ ta’ Warrant. Tifsir. Emendat: A.L.101 tal-2010. Kap. 321. 2. F’dawn ir-regolamenti sakemm ir-rabta tal-kliem ma tkunx teħtieġ xort’oħra- " Att " tfisser l-Att dwar il-Professjoni tal-Inġinerija; "Bord " tfisser il-Bord tal-Professjoni tal-Inġinerija stabbilit bl-artikolu 6 ta’ l-Att; " Ministru " tfisser il-Ministru responsabbli għall-infrastruttura; "warrant" tfisser warrant għall-eżerċizzju tal-professjoni ta’ inġinier maħruġ mill-Ministru fuq ir-rakkomandazzjoni tal-Bord skond l-artikolu 3 ta’ l-Att; u "detentur ta’ warrant" għandha tiftiehem skond dan it-tifsir. 3. Formola preskritta u drittijiet. Emendat: A.L.119 tal-1997; A.L.424 tal-2007; A.L. 101 tal-2010. (1) Il-formola preskritta għall-applikazzjoni bil-miktub minn kull persuna għall-ħruġ ta’ warrant għandha tkun skond il-formola murija fl-Iskeda, u kull riferenza għal formola preskritta għandha tiftiehem bħala riferenza għall-formola fl-imsemmija Skeda: Iżda l-applikazzjonijiet għall-ħruġ ta’ warrant jistgħu jiġu wkoll preżentati b’mezzi elettroniċi fuq formola approvata mill-Bord. (2) Il-formola preskritta flimkien mad-dokumenti oriġinali kollha relattivi, jew kopji tagħhom, skond kif jenħtieġ mill-Bord, għandhom jiġu preżentati lis-Segretarju tal-Bord mill-persuna li tapplika personalment, jew b’mezzi elettroniċi, u dik il-persuna għandha wkoll turi dokumenti siewja ta’ identità u ta’ nazzjonalità. (3) Għandu jsir ħlas ta’ ħmis tax-ileuro (€ 15.00) minn inġinier professjonali lill-Bord għall-ħruġ ta’ warrant oriġinali, u għandu jsir ħlas ta’ ħames euro (€ 5.00) għall-ħruġ ta’ kull kopja tal-warrant oriġinali. (4) Ghandujsir ħlas ta’ ħamsineuro (€ 50.00) lill-Bord minn persuna li jkollha kwalifiki professjonali barranin fl-inġinerija aċċettabbli għall-Bord, għall-ħruġ jew it-tiġdid ta’ liċenza speċjali. 4. Setgħat tal-Bord. (1) Il-Bord jista’ jitlob kull informazzjoni u jeżamina dawk il-proġetti, skemi u kull dokument ieħor skond kif raġonevolment jista’ jidhirlu meħtieġ sabiex ikun jista’ jaqdil-funzjonijiet tiegħu. (2) Il-Bord jista’ jiffissaskadenzi ta’ żmien għat-twettiq ta’ kull talba magħmula minnu skond is-sub regolament (1). (3) Il-Bord jista’ jikkunsidra applikazzjoni fuq formola preskritta bħala li ġiet irtirata kemm-il darba l-persuna li tapplika ma tikkonformax ruħha ma’ xi skadenza finali ta’ żmien li jkun għamel il-Bord għall-preżentazzjoni ta’ xi informazzjoni dwar il-kwalifiki professjonali u akkademiċi tagħha msemmija fis-sub regolament (1). Emendata: